Rwanda, Republika Rwandy – niywielge państwo we střodkowo-wschodnij Africe, pouožōne miyndzy Dymokratycznōm Republikōm Kōnga (downij Zajirym) na zachodzie a Tanzanijōm na wschodzie. Krōm tygo granica mo s Ōgandōm na pōunocy a Burōndi na pouedniu. Je pouožōna na fest pofoudowanym terynie, skiž tygo mo přidōmek "Kraj tyśōnca wzgōř" (fr. "Pays des Mille Collines" /ˈpei də mil kolin/; Igihugu cyImisozi Igihumbi we godce kiniarwanda). Jydna s nojsrogšych gynstości zaludniynio we Africe, uzaležniyniy ôd bauerstwa, felerniy uprowiano ziymia a suchy klimat sprowiajōm, co Rwanda durś mo niydostatek jodua a je sam biyda. Kraj je nojbaři znajōmy s ludobōjstwa we 1994 roku, we kerym zginyuo niy myni kej 800 000 ludzi.